Na podlagi 1. odst. 7. člena Poslovnika postopka izbora predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 25. 3. 2019:

**S K L E P**

**O ZAČETKU POSTOPKA IZBORA PREDSTAVNIKA NEVLADNIH ORGANIZACIJ IN NJEGOVEGA NAMESTNIKA V**

**MEDRESORSKO STROKOVNO KOMISIJO ZA ZAGOTAVLJANJE PRAVIC PROSILCEV ZA MEDNARODNO ZAŠČITO TER PRAVIC OSEB S PRIZNANO MEDNARODNO ZAŠČITO**

1. **Začne se postopek izbora enega predstavnika nevladnih organizacij in njegovega namestnika v Medresorsko strokovno komisijo za zagotavljanje pravic prosilcev za mednarodno zaščito ter pravic oseb s priznano mednarodno zaščito.**
2. **Za člana komisije za postopek izbora pri CNVOS imenujem:**

* **Roka Primožiča, CNVOS**
* **Veroniko Vodlan, CNVOS.**

Obrazložitev:

Center za informiranje, sodelovanje in razvoj nevladnih organizacij – CNVOS je s strani **Urada Vlade RS za oskrbo in integracijo migrantov** prejel poziv za izbor enega predstavnika nevladnih organizacij v Medresorsko strokovno komisijo za zagotavljanje pravic prosilcev za mednarodno zaščito ter pravic oseb s priznano mednarodno zaščito.

Ker javni poziv vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi 1. odst. 6. člena Poslovnika postopka izbora predstavnikov nevladnih organizacij in pooblastila direktorja sta bila imenovana preostala člana komisije.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka